hu en en en en hu hu hu hu hu pl hu hu hu hu hu hu hu pl hu hu hu hu hu hu hu pl hu hu hu hu hu pl hu hu hu hu pl hu hu hu hu hu hu hu hu hu it hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu pt cs hu et hu hu hu hu hu hu hu en hu hu hu pt hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu ko en hu de hu hu hu hu
Durányik László – Aurin – Miraculum
Durányik László 1968-án született Budapesten.
Matematika-ének-zene tanári diplomát (Bessenyei György Tanárképző Főiskola) 1991-ben,
Zenei menedzser diplomát (Liszt Ferenc Zeneművészeti Főiskola) 1994-ben,
Felsőfokú kórusvezetői képesítést (Magyar Művelődési Intézet) 1997-ben, Zenetudományi (muzikológus) diplomát (Liszt Ferenc Zeneművészeti Egyetem) 2003-ban szerzett.
Külföldi hangversenykörutakon, nemzetközi és hazai szemináriumokon (Kecskemét, Debrecen, Sárospatak), konferenciákon; Angliában, Ausztráliában, Dél-Koreában, Skóciában, Észtországban, Kínában (Peking, Shanghai, Hong-Kong, egyéb városok), Izlandon, Szerbiában, Litvániában és az Egyesült Államokban tartott előadásokat, bemutató órákat, kóruspróbákat, a Kodály-módszerről, a kóruséneklés technikájáról, „titkairól”.
A kecskeméti Kodály Iskola tanáraként – ahol 1995 óta tanít – az eltelt évek alatt több mint száz bemutató énekórát, kóruspróbát tartott külföldi vendégeknek, diákoknak, tanároknak a világ minden tájáról.
Több kórusversenyen zsűritagként is részt vett.
Munkájának elismeréséül Kecskemét városától művészetoktatói tevékenységért, kiemelkedő nevelő-oktató munkájáért tizenötször kapott kitüntetést,
2012-ben Mol Tehetséggondozásért díjat és Bács-Kiskun Megye Művészeti díjat,
2019-ben Bács-Kiskun Megyei Príma díjat kapott.
A MIRACULUM Gyermekkarnak (1996), az AURIN Leánykarnak (1998), az AURIN Nőikarnak (2006) és a 2015-ben alakult AURIN Vegyeskarnak alapítója és vezetője.
Az eltelt évek alatt kórusaival a világ 30 országában vett rész kórusversenyeken, fesztiválokon, hangversenykörutakon, s tért haza versenygyőzelmekkel (49 első díj), fesztiváldíjakkal, nagydíjakkal.
A kórusversenyeken többször kapott karnagyi különdíjat.
2006-ban az Aurin Leánykar olimpiai bajnok lett a Kínában megrendezett kórusolimpián (kategóriájukban 42 kórust utasítottak maguk mögé).
2009-ben az Aurin Leánykar Bács-Kiskun Megyei Príma díjat kapott.
2016-ban a több mint két évtizede végzett kimagasló kórusmunkájáért a Kórusok Országos Tanácsa (KÓTA) a Miraculum Gyermekkarnak és az Aurin Leánykarnak életműdíjként „KÓTA-díjat” adományozott.
Énekükkel köszöntötték Károly herceg, brit trónörököst, a norvég királyt, a lengyel, a máltai, az észt államfőt is.
Kórusaival 10 CD készült, több önálló kiadás, illetve közös CD a budapesti Fesztivál Zenekarral, a 2012-ben megjelent Kodály Zoltán Bicinia Hungarica összkiadáson mind a Miraculum, mind az Aurin énekel.
Durányik László a Magyar Kodály Társaság és a KÓTA tagja. Kórusaival komoly szerepet vállal Kecskemét Megyei Jogú Város kulturális életében is, rendszeresen fellépéseket vállalva.
Kórusversenyek, fesztiválok, konferenciák helyszínei:
Magyarország: Debrecen, Budapest, Kecskemét, Székesfehérvár, Komló, Balatonfüred, Nyíregyháza; Sárospatak
Belgium: Brüsszel, Neerpelt, Maasmechelen;
Franciaország: Tours, Marseilles, Yvetot;
Lengyelország: Varsó, Krakkó, Wroclaw;
Németország: Giessen, Pohlheim, Weimar;
Olaszország: Arezzo, Velence, Riva del Garda, Grado, Loreto, Lecco;
Románia-Erdély: Temesvár, Nagyvárad, Marosvásárhely, Székelyudvarhely;
Szlovákia: Galánta. Pezinok, Léva, Rozsnyó;
Ezeken a városokon kívül más európai városokban is adtak hangversenyeket, többek közt: London, Liverpool, Manchester, Stratford, Oxford, Wells, Bath, Cheltenham, Coventry, Chester, Cambridge, (Angliában 20 hangversenykörúton vettek részt, közel 100 városban énekeltek), Edinburgh, Oslo, Schiers, Bruges, Párizs, Barcelona, Torino, Milánó, Aachen, Padernborn, Lisszabon, Várna.
2018-tól az adó 1%-os felajánlásokat is alapítványunk fogadja!
A felajánlott 1%-ot a kórusok sikeres működése érdekében használjuk fel. Köszönjük!
Az alapítvány 2018. 08. 01-től közhasznú besorolást kapott.
Aurin és Miraculum Alapítvány
6000 Kecskemét, Ferenczy Ida u. 5. II/8.
Támogatni szeretné kórusainkat? Honlapunkon keresztül lehetőség van egyszeri támogatás küldésére:
Copyright © 2022 Aurin és Miraculum Alapítvány